**NORAKSTS**



**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**PIELIKUMS**

Balvu novada Domes

2021.gada 25.novembra

lēmumam (sēdes prot. Nr.16., 58.§)

**Paskaidrojuma raksts**

**par Balvu novada domes 2021. gada 25.novembra saistošo noteikumu Nr.17/2021 "Par līdzfinansējuma samaksas kārtību profesionālās ievirzes izglītības programmu apguvei Balvu novada pašvaldības izglītības iestādēs" projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi nosaka kārtību, kādā tiek noteikta daļēja maksa kā izglītojamo vecāku līdzfinansējums (turpmāk – līdzfinansējums) par izglītības ieguvi Balvu novada pašvaldības profesionālās ievirzes izglītības iestādēs – Baltinavas Mūzikas un māksla skola, Balvu Mūzikas skola, Balvu Mākslas skola, Viļakas Mūzikas un mākslas skola, Balvu Sporta skola, Rugāju sporta centrs, Viļakas Bērnu un jaunatnes sporta skola, kas īsteno profesionālās ievirzes izglītības programmas.Noteikumi nosaka arī personu loku, kuras var atbrīvot no līdzfinansējuma maksas, un apmēru, kādā to var darīt.Ar šo noteikumu spēkā stāšanos spēku zaudē apvienojamās Balvu novada pašvaldības attiecīgie saistošie noteikumi. |
| 2. Projekta nepieciešamības pamatojums | Saistošo noteikumu izdošanas mērķis ir nodrošināt kvalitatīvu profesionālās ievirzes izglītības procesu un tā materiāli tehnisko bāzi, kā arī veicināt profesionālās ievirzes mūzikas, mākslas un sporta izglītības pieejamību.Pieņemot saistošos noteikumus, tiks noteikta vienota kārtību un prasības līdzfinansējuma samaksai visās Balvu novada pašvaldības profesionālās ievirzes izglītības iestādēs.Galvenās pozīcijas, kas tiek apmaksātas no ieņēmumiem: mācību procesa nodrošināšanai, izglītības iestādes pedagogu un darbinieku atalgojumam, kā arī izglītības iestādes attīstībai un uzturēšanas izdevumu segšanai.Administratīvo teritoriju un apdzīvoto vietu likuma Pārejas noteikumu 17.punkts noteic, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.  |
| Informācija par plānoto projekta ietekmi uz pašvaldības budžetu | Pašvaldības budžeta ieņēmumi nedaudz tiks palielināti. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Ietekmes nav. |
| 5. Informācija par administratīvajām procedūrām | Saistošo noteikumu izpildi nodrošinās izglītības iestāde. Saistošo noteikumu izpilde neietekmēs izglītības iestādes funkcijas un uzdevumus. Vecākiem jāvēršas ar iesniegumu pie izglītības iestādes vadītāja. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Domes priekšsēdētājs (personiskais paraksts) Sergejs Maksimovs

**NORAKSTS PAREIZS**

Balvu novada administrācijas

Sēžu protokolu vadītāja

Jūlija Korlaša

Balvos 2021.gada 30.novembrī

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)